Ula d rradyuwat ur tent-id-neddim ara akk, ɣas ulama annar n unadi-agi yella-d ula di Tubiret, maca rradyu n Tubiret ur nerzi ara ɣur-s, acku ur nufi ara deg-s wid i zemren ad aɣ-d-rren ɣef yisteqsiyen i d-as-nefka, ma yella d rradyuwat i ɣer nerza tella :  Rradyu tis snat acku d nettat i d tamenzut s tutlayt n tmaziɣt, teffeɣ-d deg useggas n 1948, aḥric ameqqran deg-s d taqbaylit, maca tella tcawit, temzabit, tatargit,tacenwit. Deg tedwilin-ines ttawin-d ɣef tmetti n leqbayel, awal ɣef tsekla, tasekla am tamedyazt yettwacnan, amezgun tidwilin anda i d-ttaɛraḍen imusnawen n yal taɣult, xedmen daɣen uraren anda i d-sawalen yimsefliden iwakken ad tekkin deg uraren-agi, yella daɣen waḥric n teḍsaatg  Rradyu n tizi wezzu teffeɣ-d deg useggas n 2011 segmi yeqbel udabu iwakken ad tilli rradyu n temnaḍt (regional), s tutlayt taqbaylit. Tidwilin n rradyu-agi ttawint-d ɣef waṭas n yisental, am yidles anda i d-tmeslayen ɣef tsekla, leɛwayed, tidwilin n ccna, tmeslayen-d ɣef umezruy, tadamsa, addal, tasartit, imeḍruyen n yal ass, isalenatg.